Encalypta

Encalypta (בעברית: צנופית) הוא סוג של טחב עלים מהמשפחה Encalyptaceae. סוג זה כולל 34 מינים, והוא נפוץ ברחבי העולם. השם נגזר מהמילה היוונית kalyptos, שמשמעותה כיסוי, רעלה או מצנפת.

פרטים מהסוג צנופית גדלים בדרך כלל בכר צפוף. מאפיין בולט של מין זה הוא העלים בעלי הבסיס הרחב יחסית. השם צנופית נגזר מהמצנפת (Calyptra) המכסה את הקפסולה לכל אורכה, כיסוי מלא שכזה לא קיים בשום מין אחר בישראל.

 מיון 
ממוזער|Encalypta vulgaris - מבט אל עבר המצנפת והקפסולה המעניקות לצנופית את שמן
בישראל קיימים שני מינים:
 Encalypta vulgaris (בעברית: צנופית מצויה) - מין נפוץ יחסית הגדל בישראל בעיקר בהרי יהודה, בגוש הר מירון ובצפון הגולן. תפוצתו בעולם קוסמופוליטית. הזיף (Setae) בבסיס הקפסולה ארוך מ-7 מ"מ, הפרטים יוצרים כרים גדולים ובולטים.
 Encalypta rhaptocarpa - מין נדיר יחסית הגדל בישראל בהרי יהודה ובהר הנגב ברום של מעל 900 מטר. הזיף במין זה קצר יותר (פחות מ-4 מ"מ), הפרטים יוצרים כר שטוח וקטן יחסית.

 קישורים חיצוניים 


 צנופית מצויה - באתר צמח השדה
 צנופית מצויה - באתר Royal Botanic Garden Edinburgh 
 Encalypta rhaptocarpa - באתר Royal Botanic Garden Edinburgh 

 הערות שוליים 

קטגוריה:טחבים